text: Syd- og Sønderjylland spiser færrest fisk
  12 juli 2016 kl. 13.57
  Selvom flere byer i Syd- og Sønderjylland har en lang og stolt fiskeritradition, så spiser borgerne faktisk færre fisk end i resten af landet
  Hvis man spørger danskerne om, hvad de forbinder Esbjerg og vestkysten med, så vil de flest nok sige fiskeri som noget af det første. Alligevel er Syd- og Sønderjylland det sted i Danmark, hvor færrest spiser fisk, viser en undersøgelse fra Institut for Folkesundhed og Sundhedsstyrelsen.
  I TV SYDs område spiser omkring 64 procent af borgerne fisk en til to gange om ugen. Dermed ligger vi under landsgennemsnittet på omkring 70 procent. Kun Fanø trækker gennemsnittet opad med 75 procent.
  Faktisk stiger antallet af fiskespisende danskere, jo længere mod øst man kommer i landet.
  